Illum, bi qbil komuni mal-President tal-Kummissjoni Ursula von der Leyen, il-Kunsill ħatar lil Mairead McGuinness bħala membru ġdid tal-Kummissjoni Ewropea. Il-ħatra ssegwi r-riżenja ta' Phil Hogan u hija għall-bqija tal-mandat tal-Kummissjoni, li jintemm fil-31 ta' Ottubru 2024. Is-Sa McGuinness ġiet assenjata mill-President tal-Kummissjoni l-portafoll tas-servizzi finanzjarji, l-istabbiltà finanzjarja u l-Unjoni tas-Swieq Kapitali. Informazzjoni ġenerali Skont l-Artikolu 246 tat-Trattat dwar il-Funzjonament tal-Unjoni Ewropea, post battal minħabba riżenja ta' membru tal-Kummissjoni jimtela għall-bqija tal-mandat tiegħu jew tagħha minn membru ġdid tal-istess nazzjonalità. Il-membru l-ġdid jinħatar mill-Kunsill, bi qbil komuni mal-President tal-Kummissjoni, wara konsultazzjoni mal-Parlament Ewropew. Ara l-paġna tal-laqgħa